
Αριθ. 41.423 - (1) 

Συμπλήρωση της 41423/2.10.1990 Υπουργικής απόφασης. 

Ο ΥΠΟΥΡΓΟΣ ΕΣΩΤΕΡΙΚΩΝ 


Συμπληρώνεται η 41423/2.10.1990 υπουργική απόφαση που δη- 
μοσιεύθηκε στο ΦΕΚ 636/5.10.1990 (τεύχος Β’) ως προς το πατρώ¬ 
νυμο της ΑΛΛΙΧΑΝ Σαμπνάμ - Ελένης του ΝΑΣΗΜ. 

Αθήνα, 5 Νοεμβρίου 1990 
Με εντολή Υπουργού 
Η Τμηματάρχης 
Θ. ΚΑΡΑΓΙΑΝΝΙΔΟΥ 
- 4 - 

Αριθ. 53.883 (2) 

Συμπλήρωση της 53883/2.10.1990 υπουργικής απόφασης. 

Ο ΥΠΟΥΡΓΟΣ ΕΣΩΤΕΡΙΚΩΝ 

. Συμπληρώνεται η 53883/2.10.1990 Υπουργική απόφαση που δη- 
μοσιεύθηκε στο ΦΕΚ 636/5.10.1990 (τεύχος Β') ως προς το όνομα 
συζύγου της Μπούκη Ανδρούλας συζ. ΜΙΧΑΗΛ. 

Αθήνα, 5 Νοεμβρίου 1990 
Με εντολή Υπουργού 
Η Τμηματάρχης 
Θ. ΚΑΡΑΓΙΑΝΝΙΔΟΥ 

Αριθ. 32241 (3) 

Καταβολή μέρους των οφειλουμένων δεδουλευμένων αποδοχών στους 
μισθωτούς της επιχ/σης ΜΙΧ. 0. ΚΟΥΛΗ που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
χυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθ. 2854/90 γνωμοδότηση του Δ.Σ. του ΟΑΕΔ (αριθ. συ¬ 
νεδρίασης 42/30.10.90) που μας υποβλήθηκε με το αριθ. 114907/ 
1.11.90 έγγραφο του Οργανισμού. 

- 3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης ΜΙΧ. 0. ΚΟΥΛΗ που πτώχευσε. 

Την υπ’ αρ. 97983/83 απόφαση του Υπ. Εργασίας για μεταβίβαση 
αρμοδιοτήτων στον Γενικό Γραμματέα, αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 78 
μισθωτούς της επιχ/σης ΜΙΧ. Θ. ΚΟΥΛΗΣ που πτώχευσε μέρους των 
οφειλομένων δεδουλευμένων αποδοχών τους και μέχρι του ποσού των 
τριάντα χιλιάδων (30.000) δρχ. συνολικού ύψους ενός εκατομμυρίου 
οκτακόσιων είκοσι τεσσάρων χιλιάδων ενιακοσίων δρχ. 
(1.824.900). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Νοεμβρίου 1990 

Με εντολή Υπουργού 
Ο Γενικός Γ ραμματέας 

I. ΣΤΕΦΑΝΟΥ 

-♦- 

Αριθ. 32240 (4) 

Καταβολή μέρους των οφειλουμένων δεδουλευμένων αποδοχών στους 

μισθωτούς της επιχ/σης ΠΕΙΡΑΪΚΗ - ΜΕΤΑΛΛΟΥΡΓΙΑ - Ε. 

ΜΥΤΙΛΗΝΑΙΟΣ που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
χυρώσεως, συμπληρώσεως και ερμηνείας της υπό χρονολογίαν 2.3.81. 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθ. 2886/90 γνωμοδότηση του Δ.Σ. του ΟΑΕΔ (αριθ. συ¬ 
νεδρίασης 42/30.10.90) που μας υποβλήθηκε με το αριθ. 114908/ 
1.11.90 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχ/σης ΠΕΙΡΑΪΚΗ ΜΕΤΑΛΛΟΥΡΓΙΑ - Ε. ΜΥΤΙΛΗ- 
ΝΑΙΟΣ, αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 170 
μισθωτούς της επιχ/σης ΠΕΙΡΑΪΚΗ ΜΕΤΑΛΛΟΥΡΓΙΑ - Ε. ΜΥΤΙ- 
ΛΗΝΑΙΟΣ που πτώχευσε μέρους των οφειλομένων δεδουλευμένων 
αποδοχών τους και μέχρι του ποσού των σαράντα χιλιάδων (40.000) 
δρχ. συνολικού ύψους έξι εκατομμυρίων οκτακόσιων χιλιάδων 
(6.800.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Νοεμβρίου 1990 
Με εντολή Υπουργού 
Ο Γενικός Γραμματέας 
I. ΣΤΕΦΑΝΟΥ 


Αριθ. Φ.48/1870 (5) 

Τροποποίηση διατάξεων Καταστατικού του ΤΑΠ - ΙΛΤ. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 40 του Ν. 1902/1990. 

2. Τις διατάξεις του Π. Δ/τος 105/1988. 

3. Τις διατάξεις των άρθρων 23 παρ. 1 στοιχ. στ' 24 παρ. 1 και παρ. 
2 στοιχ. γ’26 παρ. 1 και 27 παρ. 1 στοιχ. δ του Ν. 1558/1985. 

4. Τις από 7/27.2.89,11/29.3.89,15/24.5.89 και 17/17.5.90 
αποφάσεις του Δ.Σ. του Ταμείου. 

5. Τη γνωμοδότηση του Συμβουλίου Κοινωνικής Ασφάλειας που 
διατυπώθηκε στην 8η/27.6.90 συνεδρίασή του της ΚΣΤ περιόδου, 
αποφασίζουμε: 

Άρθρο 1. 

Η παράγραφος 4 του άρθρου 3 του Καταστατικού του ΤΑΠ - ΙΛΤ 
αντικαθίσταται ως εξής: 

«4. Από την ασφάλιση του Ταμείου εξαιρούνται οι Υγειονομικοί που 
προσλαμβάνονται από την Τράπεζα ή από το Ταμείο». 

Άρθρο 2. 

Η περίπτωση στ' της παραγράφου 2 του άρθρου 9 αντικαθίσταται ως 
εξής: 

«στ'. έκτακτη για δύο μήνες εισφορά των ασφαλισμένων και ισόποση 
εισφορά της Τράπεζας, ίση με τη διαφορά αυξήσεως των αποδοχών, 
στις παρακάτω περιπτώσεις: 
λόγω προαγωγής 

λόγω αλλαγής μισθολογικού κλιμακίου 
λόγω επιδόματος βαθμού 
λόγω οικογενειακού επιδόματος 
λόγω επιδόματος πολυετίας 
λόγω επιστημονικού επιδόματος». 

Άρθρο 3. 

Η παράγραφος 1 του άρθρου 45 αντικαθίσταται ως εξής: 

«1. Το ποσό της σύνταξης σε καμμία περίπτωση δεν επιτρέπεται να 
είναι ανώτερο των ογδόντα εκατοστών (80%) των συνταξίμων αποδο¬ 
χών του κλιμακίου ή του βαθμού που ανήκε ο ασφαλισμένος κατά την 
έξοδό του από την υπηρεσία. 

Ως συντάξιμες αποδοχές νοούνται αποκλειστικά και μόνο: 
α. Ο βασικός του κλιμακίου ή ο βασικός μισθός του Υποδ/ντή Α’ ή ο 
βασικός μισθός του Δ/ντή πλέον πραααυξήσεων και πριμ που θα ισχύ¬ 
ουν κάθε φορά. 

β. Το επίδομα εθνικής αντίστασης. 

γ. Η προσαύξηση της συλλογικής σύμβασης εργασίας (ΦΕΚ 633/ 
14.10.81 τεύχ. Β' παρ. 5 εδάφ. γ'). 
δ. Το επίδομα πολυετούς υπηρεσίας, 
ε. Το επιστημονικό επίδομα, 
στ. Το επίδομα βαθμού. 

ζ. Η χορηγούμενη κάθε φορά ειδικά στους νυχτοφύλακες νόμιμη προ¬ 
σαύξηση (επί του βασικού μισθού τους, πλέον προεξοφλήσεως προσαυ- 
ξήσεως - πριμ - και προσαυξήσεως λόγω ευδόκιμης παραμονής στον 
ίδιο βαθμό) λόγω νυκτερινής εργασίας, εφόσον ο ασφαλισμένος την 
ελάμβανε οπωσδήποτε ολόκληρη την τελευταία 5ετία πριν την αποχώ¬ 
ρησή του από την υπηρεσία. 

η.αα. Ειδικά για την καθαρίστρια, η οποία τον τελευταίο μήνα πριν 
από την έξοδό της από την υπηρεσία, μισθοδοτείτο με αποδοχές μειωμέ¬ 
νης απασχόλησης, σαν βασικός μισθός για τον υπολογισμό της σύντα¬ 
ξης, λαμβάνεται ο βασικός μισθός του αμέσως μεγαλύτερου μισθολογι- 
κού κλιμακίου του προσωπικού καθαριότητας πλήρους απασχόλησης, ο 
οποίος προσεγγίζει στο βασικό μισθό του τελευταίου μισθοδοτικού μήνα 
πριν από την έξοδό της από την υπηρεσία. 

ββ. Για την καθαρίστρια, η οποία, τον τελευταίο μήνα πριν από την 
έξοδό της από την υπηρεσία, έλαβε αποδοχές πλήρους απασχόλησης, 
αλλά κατά την τελευταία 3ετία της ασφάλισής της στο Ταμείο, υπήρξε 
χρονική περίοδος κατά την οποία αμειβόταν με αποδοχές μειωμένης 

απασχόλησης, τότί, σαν βασικός μισθός για τον υπολογισμό της σύντα¬ 
ξης, λαμβάνεται ο βασικός μισθός του αμέσως μεγαλύτερου μισθολογι- 
κού κλιμακίου στον οποίο προσεγγίζει ο μέσος όρος των βασικών μι¬ 
σθών της τελευταίας 3ετίας, (αναπροσαρμοσμένων όπως ισχύουν κατά 
το χρόνο απονομής της σύνταξης. 

Τα πιο πάνω δεν ισχύουν για τις περιπτώσεις συνταξιοδότησης λόγω 
αναπηρίας και θανάτου για τις οποίες λαμβάνεται υπόψη ο βασικός του 
τελευταίου μισθοδοτικού μήνα. 

γγ. Ο βασικός μισθός που λαμβάνεται υπόψη για του υπολογισμό της 
σύνταξης των καθαριστριών σε καμιά περίπτωση δε μπορεί να είναι μι¬ 
κρότερος από τον βασικό μισθό του πρώτου μισθολογικού κλιμακίου του 
προσωπικού καθαριότητας. 

Όλα τα παραπάνω ποσά και ποσοστά προσαυξήσεων και επιδομά¬ 
των, υπολογίζονται σύμφωνα με αυτά που ισχύουν κάθε φορά και που 
προβλέπονται από τον Οργανισμό Προσωπικού και καταβάλλονται από 
την Τράπεζα. Δεν νοούνται και σε καμιά περίπτωση δεν είναι δυνατό να 
συμπεριληφθούν στις συντάξιμες αποδοχές σύμφωνα με τα παραπάνω, 
τα δώρα Χριστουγέννων και Πάσχα, τα επιδόματα αδείας και Ισολογι¬ 
σμού, καθώς και όλες οι άλλες παροχές που χορηγούνται ή θα χορηγη¬ 
θούν από την Τράπεζα στους ασφαλισμένους που βρίσκονται σε ενεργό 
υπηρεσία». 

Οι παράγραφοι 3,4 και 5 του άρθρου 45 αυαριθμούνται σε 5,6 και 7 
αντίστοιχα. 

Μετά την παράγραφο 2 του άρθρου 45 προστίθενται παράγραφοι 3 
και 4 ως εξής: 

«3. α) Το ποσό της σύνταξης όπως προκύπτει από τις παραγράφους 1 
και 2 του παρόντος και όπως αυτό διαμορφώνεται με τις χορηγούμενες 
κάθε φορά αυξήσεις, αυξάνεται με τα οικογενειακά επιδόματα συζύγου 
και τέκνων ως εξής: 

Στον καθένα από ίδιο δικαίωμα έγγαμο συνταξιούχο χορηγείται οι¬ 
κογενειακό επίδομα συζύγου που καθορίζεται σε ποσοστο 10% (δέκα 
τοις εκατό). 

Το επίδομα συζύγου διακόπτεται σε περίπτωση λύσεως του γάμου ή 
θανάτου του συζύγου. 

Στον καθένα από ίδιο δικαίωμα συνταξιούχο που έχει άγαμο τέκνο 
χορηγείται οικογενειακό επίδομα τέκνου που ορίζεται σε ποσοστό 5% 
(πέντε τοις εκατό) για κάθε τέκνο, Το επίδομα τέκνου διακόπτεται σε 
περίπτωση θανάτου ή ενηλικίωσης του τέκνου ή σε περίπτωση άσκησης 
οποιοσδήποτε βιοποριστικού επαγγέλματος. 

Αν τα τέκνα σπουδάζουν σε ανώτατες ή ανώτερες αναγνωρισμένες 
από το Κράτος σχολές του εσωτερικού ή αντίστοιχες σχολές του εξωτε¬ 
ρικού το επίδομα τέκνων παύει να χορηγείται με τη συμπλήρωση του 
24ου έτους της ηλικίας τους. 

Όταν πρόκειται για τέκνα που κρίνονται ανίκανα για κάθε εργασία 
με απόφαση της οικείας Υγειονομικής Επιτροπής του ΙΚΑ το δικαίωμα 
λήψεως οικογενειακού επιδόματος παρατείνεται και μετά την ενηλικί- 
ωση του τέκνου εφόσον διαρκεί η ανικανότητα και εφόσον δεν δικαιούται 
σύνταξη από τη δική τους εργασία. 

β) Ειδικά στους χήρους, άγαμους ή διαζευγμένους γονείς χορηγείται 
επί πλέον 10% επίδομα τέκνου (για ένα ή περισσότερα παιδιά) με τους 
ίδιους πιο πάνω όρους και προϋποθέσεις, εφόσον τα τέκνα δεν δικαιού¬ 
νται σύνταξη ή διατροφή από τον άλλο γονέα. 

Το επίδομα τούτο δεν χορηγείται για ανάπηρα παιδιά που λαμβάνουν 
από το Ταμείο μηνιαίο βοήθημα τύπου σύνταξης λόγω της αναπηρίας 
τους, εξαιρουμένου του μηνιαίου βοηθήματος της παρ. 8 του άρθρου 37 
του παρόντος Καταστατικού. 

γ) Το ποσό των οικογενειακών επιδομάτων της παραγρράφου α, που 
χορηγεί το Ταμείο στους συνταξιούχους για σύζυγο και κάθε παιδί δεν 
μπορεί να είναι μικρότερο από το γινόμενο του ποσοστού καθορισμού σύ¬ 
νταξης επί του ελάχιστου ποσού που καταβάλλει κάθε φορά η Τράπεζα 
για την ίδια αιτία στους εν ενεργεία υπαλλήλους». 

4. Το άθροισμα του ποσού της σύνταξης και των οικογενειακών επι¬ 
δομάτων αυξάνεται με τη χορηγούμενη κάθε φορά Αυτόματη Τιμαριθ¬ 
μική Αναπροσαρμογή (ΑΤΑ) και μέχρι 31.12.90. 

Το ποσό της εκάστοτε καταβαλλομένης σύνταξης μετά των οικογε¬ 
νειακών επιδομάτων και της ΑΤΑ δεν μπορεί να είναι ανώτερο από το 


ποσό της ανώτατης σύνταξης που ορίζεται από τις διατάξεις της παρα¬ 
γράφου 6 του παρόντος άρθρου, όπως ισχύει κάθε φορά. 

Άρθρο 4. 

Το δεύτερο εδάφιο της παραγράφου 2 του άρθρου 48 του Καταστατι¬ 
κού του Ταμείου αντικαθίσταται ως εξής: 

«Για τη λήψη της απόφασης του Διοικητικού Συμβουλίου για την 
αναστολή της αναπροσαρμογής των συντάξεων απαιτείται πλειοψηφία 
τουλάχιστον των 5/9 των μελών του Δ.Σ.». 

Άρθρο 5. 

Το εδάφιο γ' της παραγράφου 3 του άρθρου 53 αντικαθίσταται ως 
εξής: 

«γ. Εφόσον οι συνταξιούχοι που εξήλθαν πριν από τη συμπλήρωση 35 
ετών ασφάλισης και τα μέλη οικογένειας που αναφέρονται στο εδάφιο α' 
της παραγράφου 1 του άρθρου 44, αναλάβουν μισθωτή εργασία ή 
ασκήσουν ελεύθερο επάγγελμα και τα έσοδά τους από την πιο πάνω 
απασχόληση υπερβαίνουν το 50% του ανωτάτου ορίου σύνταξης που 
ισχύει κάθε φορά. Εξαιρούνται όσοι απολύθηκαν λόγω συμπληρώσεως 
ορίου ηλικίας. 

Στις περιπτώσεις αυτές περικόπτεται από τη σύνταξη του συνταξιού¬ 
χου ή των μελών της οικογένειας το ποσό κατά το οποίο τα έσοδά τους 
υπερβαίνουν το 50% της ανώτατης σύνταξης. 

Πλέον των ανωτέρω ειδικά όταν πρόκειται για δικηγόρους, γιατρούς 
και μηχανικούς που εξήλθαν με οποιαδήποτε αιτία από τη συμπλήρωση 
35 ετών διαδοχικής ασφάλισης και συνταξιοδοτήθηκαν από το Ταμείο 
χρησιμοποιώντας συντάξιμο χρόνο ασφάλισης και από άλλο ασφαλι¬ 
στικό φορέα και συνεχίζουν μετά τη συνταξιοδότησή τους από το Ταμείο 
να ασφαλίζονται στο φορέα αυτό, τότε αναστέλλεται η καταβολή της σύ¬ 
νταξής τους για όσο χρόνο θα διαρκεί η ασφάλισή τους». 

Άρθρο 6. 

Στο άρθρο 70 του Καταστατικού του ΤΑΠ - ΙΛΤ προστίθενται παρά¬ 
γραφοι με αριθμό 10 και 11 που έχουν ως εξής: 

«10. Οι τεχνικοί που υπηρετούν στην Τράπεζα, κατά την ημερομηνία 
δημοσίευσης στην Εφημερίδα της Κυβερνήσεως της παρούσας παρα¬ 
γράφου, μπορούν να εξαιρεθούν από την ασφάλιση του Ταμείου, εφόσον 
υποβάλλουν σχετική αίτηση, που δεν ανακαλείται μέσα σε δύο μήνες 
από την παραπάνω ημερομηνία δημοσίευσης. 

11. Οι διατάξεις της περίπτωσης α' της παραγράφου 1 του άρθρου 
45 καθώς και των παρ. 3 και 4 του ίδιου άρθρου, εφαρμόζονται και για 
τις περιπτώσεις που έχει χορηγηθεί σύνταξη πριν από την ισχύ των δια¬ 
τάξεων αυτών. 

Η απόφαση αυτή να δημοσιευθεί στη» Εφημερίδα της Κυβερνήσεως. 

Αθήνα, 5 Νοεμβρίου 1990 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΙΜΝΑΚΟΥ 
-♦- 

Αριθ. Α3β/Φ.15β/οικ. 15989 (6) 

Καθορισμός τιμολογίου νοσηλίου που καταβάλλει ο ΟΓΑ σε ιδιωτικά 
καρδιοχειρουργικά κέντρα για καρδιοχειρουργικές επεμβάσεις. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

• α) Του άρθρου 7 του Ν. 4169/61 όπως τροποποιήθηκε και συμπλη¬ 
ρώθηκε με τις διατάξεις του άρθρου 13 του Ν. 1140/81 και του άρθρ. 
7 του Ν. 1397/83. 

β) Του άρθρου 13 παρ. 3 του Ν. 1140/1981. 

2. Την αριθ. Α3β/Φ. 15/10089/90 (ΦΕΚ 545 τ.Β' 90) Κοινή 
Απόφαση της Υπουργού Υγείας Πρόνοιας και Κοιν. Ασφαλίσεων και 
του Υφυπουργού Οικονομικών. 

3. Την αριθ. 108/4.10.90 Απόφαση του Δ.Σ. του ΟΓΑ, αποφασί¬ 
ζουμε: 

1. Καθορίζουμε το νοσήλιο που καταβάλλει ο ΟΓΑ σε ιδιωτικά Καρ¬ 
διοχειρουργικά Κέντρα-, για επεμβάσεις ανοικτής καρδιάς με εξωσωμα- 

τιχή κυκλοφορία σε ασφαλισμένους του, σε ένα εκατομμύριο πεντακό¬ 
σιες χιλιάδες δρχ. (1.500.000). 


2. Στο παραπάνω νοσήλιο περιλαμβάνονται όσα ακριβώς ορίζονται 
στην αριθ. Α3β/Φ.15/10089/90 (ΦΕΚ 545 τ.Β' 90) κοινή απόφαση 
της Υπυργού Υγείας Πρόνοιας και Κοινωνικών Ασφαλίσεων και του 
Υφυπουργού Οικονομικών. 


3. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Αθήνα, 8 Νοεμβρίου 1990 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-+- 

Αριθ, Γ6α/1886 (7) 

Χορήγηση άδειας ασκήσεως επαγγέλματος Κοινωνικού Λειτουργού 
στην Καντερέ Πολύτιμη σύζ. Τσιχλιά Αλεξίου. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση της Υπουργού Υγείας, Πρόνοιας και Κοινωνικών 
Ασφαλίσεων Γ6α/1886/5.11.1990 έχει χορηγηθεί στην Καντερέ Πο¬ 
λύτιμη του Ιωάννη συζ, Τσιχλιά Αλεξίου άδεια ασκήσεως επαγγέλμα¬ 
τος Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Νοεμβρίου 1990 
Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

- ♦ - 

Αριθ. Γ6α/1901 (8) 

Χορήγηση άδειας ασκήσεως επαγγέλματος Κοινωνικού Λειτουργού 
στην Καραμήτρου Βάϊα του Χρήστου. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση της Υπουργού Υγείας, Πρόνοιας και Κοινωνικών 
Ασφαλίσεων Γ6α/1886/7.11.1990 έχει χορηγηθεί στην Καραμήτρου 
Βάϊα του Χρήστου άδεια ασκήσεως επαγγέλματος Κοινωνικού Λειτουρ¬ 
γού. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Νοεμβρίου 1990 
Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

- ♦ - 

Αριθ. Γ6α/1897 (9) 

Χορήγηση άδειας ασκήσεως επαγγέλματος Κοινωνικού Λειτουργού 
στην Ανδρικοπούλου Βασιλική του Ανδρέα. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση της Υπουργού Υγείας, Πρόνοιας και Κοινωνικών 
Ασφαλίσεων Γ6α/1897/7.11.1990 έχει χορηγηθεί στην Ανδρικοπού- 
λου Βασιλική του Ανδρέα, άδεια ασκήσεως επαγγέλματος Κοινωνικού 
Λειτουργού. 

Αθήνα, 7 Νοεμβρίου 1990 
Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 


Αριθ. Γ6α/1899 (10) 

Χορήγηση άδειας ασκήσεως επαγγέλματος Κοινωνικού Λειτουργού 
στην Αντωνοπούλου Λουΐζα του Δημητρίου. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση της Υπουργού Υγείας, Πρόνοιας και Κοινωνικών 
Ασφαλίσεων Γ6α/1899/11.7.1990 έχει χορηγηθεί στην Αντωνοπού¬ 
λου Λουΐζα του Δημητρίου άδεια ασκήσεως επαγγέλματος Κοινωνικού 
Λειτουργού. 

Αθήνα, 11 Ιουλίου 1990 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

-♦- 

Αριθ. Ε5/2353 (Π) 

Ανακατανομή θέσεων Ε.Π. ΤΕΙ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 23 παρ. 2 του Ν. 1404/83 (ΦΕΚ 173 
τ ·Α'). 

2. Τις αριθ. 14/3.5.90 και 18/3.7.90 πράξεις του συμβουλίου του 
Τ.Ε.Ι. Πειραιά. 

3. Την Υπουργική απόφαση Η/2871/30.4.90 (ΦΕΚ 296/4.5.90 
τ.Β') «Ανάθεση αρμοδιοτήτων στους Υφυπουργούς του ΥΠΕΠΘ»., απο¬ 
φασίζουμε: 

Ανακατανέμουμε τις θέσεις εκπαιδευτικού προσωπικού (Ε.Π.) των 
τμημάτων Λογιστικής, Πολιτικών Δομικών Έργων και Γενικού Φυσι- 
κής Χημείας και Τεχνολογίας Υλικών, του Τεχνολογικού Εκπαιδευτι¬ 
κού Ιδρύματος (Τ.Ε.Ι.) Πειραιά ως εξής: 

Τμήμα Λογιστικής 

Καθηγητές - Επίκουροι καθηγητές θέσεις 11. 

Τμήμα Πολιτικών Δομικών Έργων 
Καθηγητές Εφαρμογών θέσεις 14. 

Τμήμα Γενικό Φυσικής Χημείας και Τεχνολογίας Υλικών 
Καθηγητές - επίκουροι καθηγητές θέσεις 15. 

Τμήμα Ηλεκτρονικών Υπολογιστικών Συστημάτων 
Καθηγητές Εφαρμογών θέσεις 9 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 7 Νοεμβρίου 1990 

Η ΥΦΥΠΟΥΡΓΟΣ 

Κ. ΜΠΟΥΡΔΑΡΑ 

- 4 - 

Αριθ. ΥΠΠΟ/ΑΡΧ/Β1/Φ36/19025/466 (12) 

Χαρακτηρισμός ιερού ναού Αγ. Λουκά στο Απόζαρι Καστοριάς ως ιστο¬ 
ρικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/26062/21.6.90 (ΦΕΚ 377/Β/ 
22.6.90) «Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στο Γενικό Γραμματέα και στους 
προϊσταμένους των Διευθύνσεων Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού. 

2. Τις διατάξεις του Κ.Ν. 5351/32 «περί Αρχαιοτήτων και του Ν. 
1469/50». 

3. Την ομόφωνη Γνωμοδότηση του Τοπικού Συμβουλίου Μνημείων 
Κεντρικής και Δυτικής Μακεδονίας όπως διατυπώθηκε στην αριθ. 
149/13.2.90 Συνεδρία του, αποφασίζουμε: 

Τον χαρακτηρισμό του ιερού ναού Αγ. Λουκά στο Απόζαρι Καστο¬ 
ριάς ως ιστορικού διατηρητέου μνημείου. Πρόκειται για μονόκλιτη λι¬ 
θόκτιστη βασιλική του 19ου αιώνα με ξυλόγλυπτο εικονοστάσιο, ξυλό¬ 
γλυπτο γυναικωνίτη και με χαρακτηριστικό τοιχογραφικό διάκοσμο 

εσωτερικά του β' μισού του 19ου αιώνα, τον οποίο αποτελούν αυτούσια 
δυτικά θέματα με εμφανείς νεοχλασσιστιχές επιδράσεις. 

Η απόφαση αυτή να δημοσιευθεί/στην Εφημερίδα της Κυβερνήσεως. 

Αθήνα, 24 Σεπτεμβρίου 1990 

Με εντολή Υπουργού 
Ο Ειδιχός Γραμματέας 
ΑΝΑΣΤΑΣΙΟΣ ΗΛΙΑΔΑΚΗΣ 

- ♦- 

Αριθ. 1023/2/1-γ (13) 

Τροποποίηση της 2/1982 Αστυνομικής Διάταξης «περί μέτρων ευκο- 

σμίας και ευταξίας και περί κοινής ησυχίας των πολιτών». 

Ο ΑΣΤΥΝΟΜΙΚΟΣ ΔΙΕΥΘΥΝΤΗΣ ΛΑΡΙΣΑΣ 

1. Του άρθρου 12, παρ. 3 του Νόμου 1481/8.10.1984 «Περί Ορ¬ 
γανισμού Υπουργείου Δημόσιας Τάξης», όπως συμπληρώθηκε με το 
άθρρο 1, παρ. 4 του Νόμου 1590/1986. 

2. Του άρθρου 75, παρ. 4 του Π.Δ. 582/21.12.1984 «Σύσταση 
Οργάνωση και λειτουργία των Κεντρικών και Περιφερειακών Υπηρε¬ 
σιών του Υπουργείου Δημόσιας Τάξης». 

3. Του άρθρου 33 του Π.Δ. 161/15.4.1988 «Αναδιάρθρωση, σύ¬ 
σταση, οργάνωση και λειτουργία Περιφερειακών Υπηρεσιών της Ελλη¬ 
νικής Αστυνομίας και άλλες διατάξεις». 

4. Του άρθρου 106 του Ν.Δ. 3365/1955 «Περί Κώδικος του Σώ¬ 
ματος της τέως Χωροφυλακής». 

5. Των άρθρων 368, 369 και 370 του Β.Δ. της 22.3.1958 «Περί 
κυρώσεως του Κανονισμού Υπηρεσίας της τέως Χωροφυλακής», όπως 
τροποποιήθηκαν και συμπληρώθηκαν μεταγενέστερα, καθορίζουμε: 

Άρθρο Ιο 

Τροποποιούμε την παράγραφο 1, εδάφιο β' του άρθρου 6 της υπ’ 
αριθ. 2/1982 Αστυνομικής Διάταξής μας, ως ακολούθως: 

Άρθρο 6ο 

Ώρες Κοινής ησυχίας των πολιτών 

β. Κατά τη χειμερινή περίοδο από 15.30 - εως 17.30' και από 
23.00· έως 07.00'. 


Άρθρο 2ο 
Ισχύς - Κυρώσεις 

1. Οι παραβάτες της παρούσας, η οποία ισχύει για όλη την περιφέ¬ 
ρεια της Αστυν. Δ/νσης Λάρισας, από της νομίμου δημοσιεύσεώς της, 
διώκονται και τιμωρούνται σύμφωνα με τις διατάξεις του Ν.Δ. 805/ 
1971 και των άρθρων 411,412,417,420 και 459 του Ποινικού Κώ¬ 
δικα. 

2. Η εκτέλεσητης παρούσας ανατίθεται στο Αστυνομικό Προσωπικό 
της ΕΛΛΗΝΙΚΗΣ ΑΣΤΥΝΟΜΙΑΣ. 

Η απόφαση αυτή να δημοσιευθεί στην Εφημερίδα της Κυβερνήσεως. 

-Λάρισα, 10 Οκτωβρίου 1990 

Ο Διευθυντής 
ΜΙΛΤΙΑΔΗΣ ΑΡΓΥΡΙΟΥ 


-ψ- 

Αριθ. 22887 (14) 

Σύσταση ίδιου νομικού προσώπου με το όνομα «ΣΧΟΛΙΚΗ ΕΠΙ¬ 
ΤΡΟΠΗ ΔΗΜΟΤΙΚΟΥ ΣΧΟΛΕΙΟΥ ΚΑΘΕΝΩΝ ΚΑΙ ΝΗΠΙΑ¬ 
ΓΩΓΕΙΟΥ» στο Ν. Εύβοιας. 


Ο ΝΟΜΑΡΧΗΣ ΕΥΒΟΙΑΣ 


Έχοντας υπόψη: 

1. Τις διατάξεις του άρθρ. 187 του Δημ. και Κοιν. Κώδικα (Π.Δ, 
323/89) με τις οποίες ρυθμίζονται τα λοιπά δημοτικά και Κοινοτικά 
νομικά πρόσωπα σε συνδυασμό με τις διατάξεις των άρθρ. 182,183 και 
των παρ. 1, 3 και 4 του 184 αυτού. 

2, Την αριθ. 33/90 απόφαση του Δημοτικού Συμβουλίου Χαλκι- 
δέων, αποφασίζουμε: 


1. Συνιστούμε ίδιο Νομικό Πρόσωπο με το όνομα «ΣΧΟΛΙΚΗ ΕΠΙ¬ 
ΤΡΟΠΗ ΔΗΜΟΤΙΚΟΥ ΣΧΟΛΕΙΟΥ ΚΑΘΕΝΩΝ ΚΑΙ ΝΗΠΙΑΓΩ¬ 
ΓΕΙΟΥ» στην κοινότητα Καθενών. 

2. Σκοπός του Νομικού Προσώπου είναι η διαχείριση των πιστώσεων 
που διατίθενται για τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, αναλωσίμων υλικών 
κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηρίων εγκαταστάσεων. 

Η φροντίδα για την εξεύρεση άλλων πόρων και τον εφοδιασμό των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα απαραίτητα μέσα για τη λειτουργία τους 
και γενικότερα η λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας των Σχολικών μονάδων. 

3. Το Νομικό πρόσωπο διοικείται από 5/μελές Δ/κό Συμβούλιο που 
αποτελείται από: 

α) Τον «κάστοτε Πρόεδρο της κοινότητας με αναπληρωτή το νόμιμο 
αναπληρωτή του, ως Πρόεδρο. 

β) Τον κοινοτικό σύμβουλο του πλειοψηφίσαντος συνδυασμού που 
πήρε τους περισσότερους ψήφους με αναπληρωτή αυτού τον κοινοτικό 
σύλλογο του ίδιου συνδυασμού που ήλθε τρίτος σε ψήφους. 

γ) Τον εκάστοτε Δ/ντή του Δημ. Σχολείου Καθενών με αναπληρωτή 
το νόμιμο αναπληρωτή του. 

δ) Τον Πρόεδρο του συλλόγου Γονέων και Κηδεμόνων του Δημ. Σχο¬ 
λείου Καθενών αναπληρούμενο από τον αρχηγό του συνδυασμού που 
ήλθε δεύτερος στην Κοινότητα. 

ε) Την εκάστοτε Δ/ντρια του Νηπιαγωγείου, 
στ) Τον Πρόεδρο του συλλόγου Γονέων και Κηδεμόνων του Νηπια¬ 
γωγείου. 

4. Η θητεία του πρώτου Δ/κού Συμβουλίου λήγει με τη λήξη της πα- 
ρούσης δημοτικής περιόδου. Η επόμενη θητεία ακολουθεί εκείνη του 
κοινοτικού συμβουλίου. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια Αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Χαλκίδα, 26 Οκτωβρίου 1990 

Ο Νομάρχης 
ΝΙΚ. ΑΓΓΕΛΗΣ 

- 4 - 

Αριθ. ΑΥ/Γ1 37079 (15) 

Ανανέωση αδείας λειτουργίας εργαστηρίου Γραμμικού επιταχυντή 
(δΑΤΌΚΝΕ 20 ΜΕν) και Θεραπευτικού Εξομοιωτή δΙΜΙΙΙΆΤΟΚ 
κατηγ. Ε-1 στο Θεαγένειο Ιατρικό Ινστιτούτο θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/37079/9.10.1990 απόφαση του Νομάρχη Θεσ/ 
νίκης, που εκδόθηκε σύμφωνα με τις διατάξεις του άρθρου 4 του Ν.Δ. 
181/1974 και του Π.Δ. 470/83 ανανεώθηκε η άδεια λειτουργίας ερ¬ 
γαστηρίου Γραμμικού επιταχυντή (δΑΤΙΙΚΝΕ 20 ΜΕν) και θεραπευ¬ 
τικού εξομοιωτή δΙΜϋΙΑΤΟΚ κατηγ. (Ε-1) στο θεαγένειο Ιατρικό Ιν¬ 
στιτούτο με επιστημονικούς υπευθύνους τον Ακτινολόγο - Ραδιολόγο 
και Ακτινοθεραπευτή γιατρό Τσελεπή Γεώργιο και την Ακτινοθεραπεύ- 
τρια γιατρό Δεο τούνη Ευαγγελία και υπεύθυνο Φυσικό Νοσοκομείου την 
Μακρίδου Άννα. 

Η ισχύς της ανανέωσης λήγει την 31.7.1993. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Θεσσαλονίκη, 9 Οκτωβρίου 1990 

Ο Νομάρχης κ.α.α. 

ΝΙΚΟΛΑΟΣ ΠΑΡΙΤΣΗΣ 

- ♦ - 

Αριθ. ΑΤ/Γ1/37060 (16) 

Χορήγηση άδειας ίδρυσης και λειτουργίας εργαστηρίου Βραχυθερα- 
πείας κατηγ. (Κ-2) στο Θεαγένειο Αντικαρκινικό Ινστιτούτο Θεσ/ 
νίκης στην οδό Αλ. Συμεωνίδη 2 στη θεσ/νίκη, 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/37060/1.10.1990 απόφαση του Νομάρχη θεσ/ 
νίκης, που εκδάθηκε σύμφωνα με τις διατάξεις του άρθρου 4 του Ν.Δ. 
181/1974 και Π.Δ. 470/83 χορηγήθηκε άδεια ίδρυσης και λειτουρ¬ 
γίας εργαστηρίου Βραχυθεραπεϊας κατηγ. (Κ-2) στο Θεαγένειο Αντι- 
καρκινικό Ινστιτούτο με υπευθύνους γιατρούς τους Ακτινοθεραπευτές 
Γεώργιο Τσελεπή και Ευαγγελία Δεστούνη - Σάλεμ και υπεύθυνο Φυ¬ 
σικό την Άννα Μακρίδη. 

Η ισχύς της ανανέωσης λήγει την 31.7.1993. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Θεσσαλονίκη, 1 Οκτωβρίου 1990 

Ο Νομάρχης κ.α.α. 

ΝΙΚΟΛΑΟΣ ΠΑΡΙΤΣΗΣ 

- ♦ - 

Αριθ. ΑΥ/Γ1/46995 (17) 

Ανανέωση αδείας λειτουργίας εργαστηρίου Ραδιοϊσοτόπων τμήμα Τη- 
λεθεραπείας, κατηγ. Κ-3 ύστερα από εγκατάσταση νέου μηχανήμα¬ 
τος στο Π.Γ. Νοσοκ. Θεσ/νίκης «ΑΧΕΠΑ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/46995/30.10.1990 απόφαση του Νομάρχη Θεσ/ 
νίκης, που εκδόθηκε σύμφωνα με τις διατάξεις του άρθρου 4 του Ν.Δ. 
181/74 και Π.Δ. 470/83 ανανεώθηκε η άδεια λειτουργίας του εργα¬ 
στηρίου Τηλεθεραπείας Κατηγ. Κ-3 ύστερα από την εγκατάσταση του 
νέου μηχανήματος στο Π.Γ. Νοσοκομείο Θεσ/νίκης «ΑΧΕΠΑ» στην 
οδό Στίλπ. Κυριακίδη 1 με υπεύθυνο τον Καθηγητή της Ακτινοθερα- 
πευτικής γιατρό η Αρ. Βρίτσιο και Φυσικό Νοσοκ. την Χατζηγιαννάκη 
Αναστασία. 

Η ισχύς της ανανέωσης λήγει την 31.12.1991. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Θεσσαλονίκη, 30 Οκτωβρίου 1990 

Ο Νομάρχης κ.α.α. 

ΝΙΚΟΛΑΟΣ ΠΑΡΙΤΣΗΣ 

- ♦ - 

Αριθ. 13129 (18) 

Διόρθωση της Γ/1448/16.1.76 απόφασης του Ν/χη Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως» και τα εκτελεστικά αυτού Δ/τα από 28.6.55 και 23.11.56». 

2. Τις διατάξεις του άρθρου 197 του Αγροτικού Κώδικα. 

3. Τα κτηματολογικά στοιχεία Οριστικής Διανομής έτους 1932 του 
Συνοικισμού Αγίου Βησσαρίου. 

4. Την Γ/1448/16.1.76 απόφασή μας με την οποία μεταβιβάσθη¬ 
καν στην Κοινότητα Αγίου Βησσαρίου οι κοινόχρηστες εκτάσεις και τα 
διαθέσιμα οικόπεδα και μεταξύ άλλων και το 88β με έκταση 2.945 τ.μ. 

5. Την 32/23.2.37 απόφαση της Επιτροπής Απαλ/σεων Καρδί- 
τσης με την οποία παραχωρήθηκε το 88α με έκταση 2.500 τ.μ. διαθέ¬ 
σιμο οικόπεδο στον Δημουλά Νικόλαο του Ηλία. 

6. Το 561/8.10.1990 έγγραφο της Κοινότητας Αγίου Βησσαρίου 
που προκύπτει ότι το 88β με έκταση 2.500 τ.μ. παραχωρήθηκε στον 
Δημουλά Νικόλαο του Ηλία και το 88α με έκταση 2.945 τ.μ. είναι δια¬ 
θέσιμος άχρηστος χώρος. 


7. Η προφορική εισήγηση της Δ/νσεως Γεωργίας Καρδίτσας, απο¬ 
φασίζουμε: 

Α. Διορθώνουμε την Γ/1448/16.1.1976 απόφασή μας, με την 
οποία μεταβιβάσθηκαν στην Κοινότητα Αγίου Βησσαρίου οι κοινόχρη¬ 
στες εκτάσεις και τα διαθέσιμα οικόπεδα του Συνοικισμού Αγίου Βησσα¬ 
ρίου, και δη των παρ. Α εδ. 6 αυτής (διαθέσιμοι άχρηστοι χώροι) από το 
εσφαλμένο 88β στρ. 2.945 στο σωστό 88α στρ. 2.945, διότι το 88β με 
έκταση 2.500 τ.μ. παραχωρήθηκε με την 32/23.2.37 απόφαση της 
Επιτροπής Απαλ/σεων Καρδίτσης στον Δημουλά Νικόλαο του Ηλία. 

Β. Κατά τα υπόλοιπα ισχύει η Γ/1448/16.1.76 απόφασή μας. 

Η παρούσα να δημοσιευθεϊ στην Εφημερίδα της Κυβερνήσεως. 

Καρδίτσα, 29 Οκτωβρίου 1990 

Ο Νομάρχης 
ΣΟΛΩΝ ΚΑΤΣΙΚΗΣ 

-ψ- 

Αριθ. 15629 (19) 

Υπαγωγή προσωπικού της Κοιν. Πλατέως Λήμνου στις διατάξεις του 

Α' μέρους του Ν. 1188/81. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του άρθρου 3 του Ν. 1188/1981. 

2. Την 36/90 απόφαση του Κ.Σ. Πλατέως περί υπαγωγής του προ¬ 
σωπικού της Κοινότητας στο Α’ μέρος του Ν. 1188/81. 

3. Την σύμφωνη γνώμη του ΥΣΔΚΥ Νομού Λέσβου όπως αυτή δια¬ 
τυπώνεται στο 4/31.8.90 πρακτικό. 

4. Το γεγονός ότι συντρέχουν οι προϋποθέσεις που ορίζει ο Νόμος, 
αποφασίζουμε: 

Να υπαχθεί το προσωπικό της Κοινότητας Πλατέως στο Α’ μέρος 
του Ν. 1188/81, επειδή συντρέχουν όλες οι προϋποθέσεις που ορίζει ο 
νόμος. 

Η παρούσα να δημοσιευθεϊ στην Εφημερίδα της Κυβερνήσεως. 

Μυτιλήνη, 23 Οκτωβρίου 1990 

Ο Νομάρχης 
Γ. ΦΩΤΕΙΝΟΠΟΥΛΟΣ 

-ψ- 

Αριθ. 25275 (20) 

Υπαγωγή του προσωπικού της Κοινότητας Σκυροπηγίου Ν. Μεσσηνίας 

στις διατάξεις του πρώτου μέρους του Ν. 1188/1981. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του άρθρου 3 παρ. 1 εδάφιο α' του Νόμου 1188/ 
1981 περί κυρώσεως του Κώδικος «περί καταστάσεως προσωπικού 
Οργανισμών Τοπ. Αυτ/σης» όπως τροποποιήθηκαν με τις όμοιες του 
άρθρου 30 του Π.Δ. 37Α/26.1.1986 και τις παραγράφους 2 και 3 του 
ως άνω άρθρου 3 του Ν. 1188/1981, όπως και όπου αυτές τροποποιή¬ 
θηκαν από το 22/89 Π.Δ/γμα. 

2. Την απόφαση του κοιν. Σ/λίου Σκυροπηγίου αριθμός 35/ 
25.7.90 περί υπαγωγής του προσωπικού της Κοινότητας στις διατά¬ 
ξεις του Α’ μέρους του Ν. 1188/1981. 

3. Την σύμφωνη γνωμοδότηση του Υπηρεσιακού Σ/λίου του άρθρου 
5 του Ν. 1188/1981 που διατυπώθηκε στο πρακτικό 4/3.9.90 σχε¬ 
τικά με την υπαγωγή του προσωπικού της ως άνω κοινότητας στις δια¬ 
τάξεις του Α' μέρους του Ν. 1188/1981 και 

4. Τα στοιχεία του φακέλλου, αποφασίζουμε: 

Υπαγάγουμε στις διατάξεις του Α' μέρους του Ν. 1188/1981 το μό¬ 
νιμο προσωπικό της Κοινότητας Σκυροπηγίου γιατί συντρέχουν οι οικο¬ 
νομικές προϋποθέσεις που προβλέπονται από τις διατάξεις του άρθρου 3 
του ανωτέρω Νόμου. 

Η περίληψη της παρούσας να δημοσιευθεί στην Εφημερίδα της Κυβερνή- 
σεως. 

Καλαμάτα, 26 Οκτωβρίου 1990 

Ο Νομάρχης 
Π. ΜΠΡΑΜΗΣ 

- ♦- 

Αριθ. ΕΣ 25164 (21) 

Σύσταση στο Ν. Μεσσηνίας νομικού προσώπου στην Κοινότητα Μετα- 
ξάδας με την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ 
ΣΧΟΛΕΙΟΥ ΜΕΤΑΞΑΔΑΣ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ/γμα 323/89). 

2. Την 28/1990 απόφαση του Κοινοτικού Συμβουλίου Μεταξά- 
δας. 

3. Την Δ4/162 κοινή απόφαση των Υπουργών Εσωτερικών, Οικο¬ 
νομικών, Εθνικής Παιδείας και Θρησκευμάτων και Περιβάλλοντος, 
Χωροταξίας και Δημοσίων Έργων και 

4. Το αριθμ. 28303/7.5.1989 έγγραφο του Υπουργείου Εσωτερι¬ 
κών, αποφασίζουμε: 

1. Συνιστούμε στην Κοινότητα Μεταξάδας ίδιο νομικό πρόσωπο με 
την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟΛΕΙΟΥ 
ΜΕΤΑΞΑΔΑΣ». 

2. Σκοπός του νομικού αυτού προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θερμάνσεως, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

6) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη Σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνουν ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομικό πρόσωπο διοικείται από 5/λές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο της Κοινότητας ως Πρόεδρο 

β. Δύο (2) Κοινοτικούς Συμβούλους 

γ. Τον εκάστοτε Δ/ντή του Δημοτικού Σχολείου 

δ. Τον εκάστοτε εκπρόσωπο του Συλλόγου Γονέων και Κηδεμόνων 

Τα μέλη με στοιχεία β-δ ορίζονται από το Κοινοτικό Συμβούλιο. 

4. Η θητεία του πρώτου Διοικ. Συμβουλίου του νομικού προσώπου 
λήγει με τη λήξη της παρούσας Κοινοτικής περιόδου. 

Η θητεία των μελών του Διοικ. Συμβ/λίου ακολουθεί την κοινοτική 
περίοδο. 

Το Διοικ. Συμβούλιο εκλέγει τον αντιπρόεδρο και τον γραμματέα. 

5. Πόροι του νομικού προσώπου είναι: 
α. Ετήσια επιχορήγηση της Κοινότητας 
β. Ετήσια επιχορήγηση του Κράτους 

γ. Κάθε είδους εισφορές, δωρεές, κληρονομιές, κληροδοσίες 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών και 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικ. Συμ/λίου και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα 26 Οκτωβρίου 1990 

Ο Νομάρχης 
ΠΕΤΡΟΣ ΜΠΡΑΪΜΗΣ 


Αριθ. 25276 (22) 

Υπαγωγή του προσωπικού της Κοινότητας Σουληναρίου Ν. Μεσσηνίας 
στις διατάξεις του πρώτου μέρους του Ν. 1188/1981. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του άρθρου 3 παρ. 1 εδάφιο α' του Νόμου 1188/ 
1981 περί κυρώσεως του Κώδικος «περί καταστάσεως προσωπικού ορ¬ 
γανισμών Τοπ. Αυτ/σης» όπως τροποποιήθηκαν με τις όμοιες του άρ¬ 
θρου 30 του Π.Δ. 37Α/26.1.1986 και τις παραγράφους 2 και 3 του 
ως άνω άρθρου 3 του Ν. 1188/1981. 

2. Την απόφαση του Κοιν. Σ/λίου Σουληναρίου αριθμός 55/ 
30.7.90 περί υπαγωγής του προσωπικού της Κοινότητας στις διατά¬ 
ξεις του Α’ μέρους του Ν. 1188/1981. 

3. Τη σύμφωνη γνωμοδότηση του Υπηρεσιακού Σ/λίου του άρθρου 5 
του Ν. 1188/1981 που διατυπώθηκε στο πρακτικό 4/3.9.90 σχετικά 
με την υπαγωγή του προσωπικού της ως άνω κοινότητας στις διατάξεις 
του Α’ μέρους του Ν. 1188/1981 και 

4. Τα στοιχεία του φακέλλου, αποφασίζουμε: 

Υπαγάγουμε στις διατάξεις του Α’ μέρους του Ν. 1188/1981 το μό¬ 
νιμο προσωπικό της Κοινότητας Σουληναρίου, γιατί συντρέχουν οι οικο¬ 
νομικές προϋποθέσεις που προβλέπονται από τις διατάξεις του άρθρου 3 
του ανωτέρω Νόμου. 

Η περίληψη της παρούσας να δημοσιευθεί στην Εφημερίδα της Κυβερνή¬ 
σεως. 

Καλαμάτα, 26 Οκτωβρίου 1990 

Ο Νομάρχης 
Π. ΜΠΡΑΪΜΗΣ 

-♦- 

Αριθ. ΕΣ/21313 (23) 

Σύσταση στο Ν. Σερρών προσώπου στην Κοινότητα θολού με την επω¬ 
νυμία «Σχολική Επιτροπή Δημοτικού Σχολείου και Νηπιαγωγείου 
Θολού». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις». 

3. Την αριθ. 35/1990 απόφαση του Κ.Σ. θολού που αφορά τη σύ¬ 
σταση Ν.Π. με την επωνυμία «Σχολική Επιτροπή Δημοτικού Σχολείου 
και Νηπιαγωγείου θολού», αποφασίζουμε: 

1. Συστήνουμε στην Κοινότητα θολού του Νομού Σερρών ίδιο Νο¬ 
μικό πρόσωπο με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Θολού». 

2. Σκοπός του Νομικού προσώπου είναι: 

- Η διαχείριση των πιστώσεων που του διατίθενται για την κάλυψη 
των δαπανών λειτουργίας των αντιστοίχων σχολείων (θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς αναλώσιμων υλι¬ 
κών κ.λπ.). 

- Η αμοιβή καθαριστριών. 

- Η εκτέλεση έργων για την επισκευή και συντήρηση των αντιστοί¬ 
χων σχολείων και του κάθε είδους εξοπλισμού τους. 

- Η εισήγηση προς τις αντίστοιχες διευθύνσεις Α/θμιας και Β/θμιας 
εκπ/σης για τον εφοδιασμό από τον Οργανισμό Σχολικών Κτιρίων των 
αντίστοιχων σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και θρησκευμάτων με βιβλία για τις αντί¬ 
στοιχες σχολικές βιβλιοθήκες. 

- Η διαχείριση των εσόδων από την ενδεχόμενη εκμετάλλευση των 
σχολικών κυλικείων, καθώς και η λήψη κάθε άλλου μέρους που κρίνεται 
αναγκαίο για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από πενταμελές διοικητικό συμβού¬ 
λιο αποτελούμενο από 

α) Τον Πρόεδρο της Κοινότητας, ως Πρόεδρο 
β) Τον Δ/ντή του Δημοτικού Σχολείου 
γ) Τον Δ/ντή του Νηπιαγωγείου 

8) Δύο εκπροσώπους των συλλόγων γονέων και κηδεμόνων του Δη¬ 
μοτικού Σχολείου και του Νηπιαγωγείου. Σε περίπτωση που δεν υφί- 
σταται σύλλογος ως μέλη διορίζονται δημότες. 

4. Η θητεία των μελών του Δ.Σ. ακολουθεί την κοινοτική περίοδο. Το 
Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α) Ετήσια επιχορήγηση του Κράτους. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες, 24 Οκτωβρίου 1990 

Με εντολή Νομάρχη 
Ο Διευθυντής 

ΠΑΝΤΟΛΕΩΝ ΠΑΠΑΔΗΜΑΣ 

- + - 

ΔΙ ΟΡΘΩΣΕΙΣ ΣΦΑΛΜΑΤ ΩΝ 

(24) 

Στο ΦΕΚ 583/Β'/7.9.90 δημοσιεύθηκε η 40210/5.9.90 από¬ 
φαση Υπουργού Εργασίας, «Συμπλήρωση απόφασης περί καθορισμού 
όρων ανάθεσης και συνεργασίας του ΟΑΕΔ με τους φορείς της παρί 1 
και 2 του άρθρου 8 του Ν. 1836/89 για την εκτέλεση προγραμμάτων 
Επαγγελματικής Κατάρτισης, κ.λπ.» γίνονται οι πιο κάτω διορθώσεις: 

1. Στη σελίδα 7323 του ΦΕΚ, στο σκεπτικό της απόφασης. Έχο¬ 
ντας υπόψη: εδάφιος γ: 

Η απόφαση «40091/10.5.90» διορθώνεται στο ορθό «40091/ 


10.5.89». 

2. Στο σώμα της απόφασης, στην ίδια σελίδα του ΦΕΚ, στην 1η πα¬ 
ράγραφο: Συμπληρώνεται η απόφαση «40091/10.5.90» και διορθώ¬ 
νεται στο ορθό: «40091/10.5.89». 

(Από το Υπουργείο Εργασίας) 

(25) 


Στην αρ. Α3β/2619/13.6.90 υπουργική απόφαση με θέμα «μετα¬ 
φορά θέσεων κλάδου γιατρών Ε.Σ.Υ. από το Περ. Γεν. Νοσ. Πατρών 
“ΑΓΙΟΣ ΑΝΔΡΕΑΣ” στο Παν. Περ. Γεν. Νοσ. Πατρών» που δημοσιεύ¬ 
θηκε στο ΦΕΚ 416/9.7.19-90 τεύχος Β’ διορθώνεται το εσφαλμένο 
αντίγραφο και γίνεται η παρακάτω συμπλήρωση: 

«Παρ. II περ. 31 

Βαγενάς Κων/νος Χειρουργικής Ε.Β. Δ2β/3079/90 (ΦΕΚ 16/90 
τ.ΝΠΔΔ). 

(Από το Υπ. Υγείας, Πρόνοιας και Κοιν. Ασφαλίσεων) 

(26) 


Στην αριθ. 16157/31.5.90 απόφαση της Υφυπουργού Πολιτισμού 
«Σύσταση Συγκρότηση Ειδικής Νομοπαρασκευαστικής Επιτροπής 
Αθλητισμού (ΕΝΕΠΑ) που έχει δημοσιευθεί στο ΦΕΚ 344/Β/5.6.90 
επιφέρεται η κατωτέρω διόρθωση σφάλματος αντί του εσφαλμένου: 
Άρθρο 2 


β) Παπετρόπουλο Δημήτριο 


τίθεται το ορθόν: 
Άρθρο 2 


β) Παπαπετρόπουλο Δημήτριο 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







